pxNr.\_\_\_\_-K-20\_

***KONTRATË PËR OFRIMIN E SHËRBIMEVE POSTARE***

*E lidhur në Prishtinë, më: \_\_/\_\_\_/****20****\_\_\_ në mes të palëve kontraktuese:*

***KRYERËSI I SHERBIMEVE***

**1.Postman SH.P.K.** përfaqësohet nga drejtori **z. Albin Rrahmani** në bazë të ligjit Nr.06/L-038, për shërbimet postare në Republikën e Kosovës dhe Rregulloreve të nxjerra nga ARKEP të nenit 16 të Rregullores nr.41 kryerësi i shërbimit postar lidh këtë kontratë me :

**POROSITËSI I SHËRBIMEVE**

**2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** me **numër të letërnjoftimit**:\_\_\_\_\_\_\_\_\_\_\_\_\_\_\_\_\_\_ duke njohur dhe kuptuar këtë shërbim që ofron Kompania Postare,me vullnet dhe dakordim pajtohen me dispozitat dhe përmbajtjen e kësaj marrëveshje në këtë mënyrë:

**Neni 1**

**Objekti i Marrëveshjes**

Sipas kësaj marrëveshje, **Kryerësi i Shërbimeve** ofron dhe merr përsipër të kryej për llogari të Porositësit të Shërbimeve Shërbime Postare dhe Transportin e shërbimeve brenda dhe jashtë Republikës së Kosovës me pagesë te pritësi./Porositësi i shërbimeve

**Neni 2**

**Afati Kontraktues dhe Mundësia e Rishikimit**

Afati i vlefshmërisë së kësaj kontrate do të jetë 12 (dymbëdhjetë)muaj nga dita e lidhjes së saj me mundësi vazhdimi edhe për 12(dymbëdhjetë) muaj të tjerë.

**Neni 3**

**Detyrimet Kryerësit të Shërbimeve**

3.1. Kryerësi i Shërbimeve detyrohet duke u bazuar në këtë marrëveshje t’i siguroj porositësit të shërbimeve shpejtësinë dhe cilësinë maksimale të mundshme gjatë kryerjes së shërbimit.

Marrja dhe dorëzimi i sendeve do të bëhet në vendin e përzgjedhur nga porositësit të shërbimeve me pëlqimin e tij brenda orarit 08:00-20:00 nga e hëna -shtunën.

Procesi i shpërndarjes dhe marrjes në dorëzim të dërgesave do të kryhet brenda kohës më të shkurtër të mundshme nga momenti i dorëzimit të dërgesave në zyrën e kryerësit të shërbimeve.

3.2 Kryerësi i Shërbimeve bën përpjekje maksimale për të arritur efikasitetin e shpërndarjes së mallrave duke telefonuar për të informuar porositësin e shërbimeve apo pritësin për dorëzimin e sendit-ve. Në rastet kur numri kontaktues i telefonit dhe adresa nuk janë të sakta, atëherë Kryerësi i shërbimeve informon Porositësin e Shërbimeve duke kërkuar informacion shtesë për orientim të saktë.

Koha e pritjes nga ana e kryerësit të shërbimeve për ndonjë përditësim të informacionit nga ana e porositësit të shërbimit do të jetë 5-10 minuta nga momenti i kërkesës për informacion shtesë.

3.3 Kryerësi i Shërbimeve është i detyruar të ruaj sekretin e korrespodencës si dhe të kujdeset për trajtimin konfidencial të çdo informacioni që merr në lidhje me veprimtarinë e klientit.

3.4 Kryerësi i Shërbimeve po ashtu detyrohet të respektoj imperativin për mbrojtjen e të dhënave të klientit konform nenit 21 paragrafi 1 nën paragrafi 1.6 të Ligjit NR. 06/L-038, Për Shërbimet Postare në Republikën e Kosovës.

3.5 Kryerësi i shërbimeve në web faqen e tij zyrtare do të publikoj gjendjen e statistikave të dërgesave të ndërmarrjeve bashkëpunuese, ku koha për të pasur qasje për t’i parë dhe ditur pasqyrën reale të dërgesave të tyre nuk është e përcaktuar dhe mund të bëhet në çdo kohë.

**Neni 4**

**Detyrimet** e **Porositësit të Shërbimeve**

4.1 Porositësi i Shërbimeve detyrohet t’i ofroj dhe sigurojë Kryerësit të Shërbimeve gjithë informacionin e kërkuar lidhur me të dhënat e nevojshme për kryerjen e shërbimit ku përfshihet adresa e plotë dhe e saktë e vendbanimit si dhe numrin aktivë kontaktues të telefonit, për të ndihmuar kryerjen e shërbimit në parametrat e përcaktuar.

4.2. Porositësi i Shërbimeve ka të drejtë të kërkoj sigurimin e mallit apo sendeve konform legjislacionit mbi sigurimin e mallit në udhëtim, po ashtu ai mund të kryejë edhe vetë sigurimin e mallit kur e sheh të arsyeshme. Në çdo rast, sigurimi i mallit apo sendeve mbetet detyrim i Porositësit të Shërbimeve.

4.3 Klienti i Porositësit të Shërbimeve (pritësi) pasi të ketë pranuar mallin apo sendin me postë bënë konfirmimin tek punëtori i kryerësit të shërbimeve në prezencë të tij nëse malli i pranuar pas verifikimit të gjendjes së mallit dhe mënyrës së paketimit është në gjendje të rregullt.

Në rastet kur produkti duke pasur parasysh edhe specifikat e ndjeshme të produktit pëson dëmtime të pjesshme ose tërësore apo humbje nga pakujdesia e punëtorit, Kryerësi i Shërbimeve do të dëmshpërblej klientin e ndërmarrjes bashkëpunuese me shumën e tërësishme të atij produkti të cekur paraprakisht në faturë.

4.4 Paketimi i mallit apo sendit është përgjegjësi ekskluzive e porositësit të shërbimeve apo ndërmarrjes bashkëpunuese, të cilët paketimin e mallit apo të sendit duhet ta bëjnë në atë mënyrë duke ju përshtatur specifikave të produktit dhe se kryerësi i shërbimeve nuk merr përgjegjësi për mënyrën e paketimit të mallit.

4.5 Porositësi i Shërbimeve apo ndërmarrja bashkëpunuese janë përgjegjës për dëmet që rrjedhin si rezultat i mospaketimit të duhur të mallrave të tyre.

4.6 Porositësi i Shërbimeve apo ndërmarrja bashkëpunuese privohet nga e drejta e dëmshpërblimit për çdo dëmtim që ndodh gjatë transportit si rezultat i të metave në paketim.

4.7 Porositësi i Shërbimeve në çdo rast është i obliguar ta shoqëroj mallin apo sendin me faturë tatimore.

**Neni 5**

**Mënyra e Pagesës**

5.1 Kryerësi i Shërbimeve mban nga mjetet e arketuara prej pritësit për llogari të porositësit të shërbimeve pjesën e shërbimit postar që është rënë dakord në bazë të marrëveshjes sipas listës së çmimeve.

**Neni 6**

**Përgjegjësitë në mes subjekteve**

6.1 Në rastin kur subjektet (ndërmarrja bashkëpunuese dhe klienti i ndërmarrjes) kryejnë shitblerje ndërmjet vete, për çdo mosmarrëveshje ndërmjet tyre Kryerësi i shërbimeve nuk merr asnjë përgjegjësi juridiko-civile, sepse kryerësi i shërbimeve sipas kësaj marrëveshje është palë e tretë që ofron vetëm shërbimin e transportit tek porositësi i shërbimit.

6.2 Kur faqja apo rrjeti komunikues i ndërmarrjes bashkëpunuese–porositësit të shërbimeve ndërprenë dhe bllokon çdo komunikim me blerësin duke mos ju përgjigjur në thirrjet e tij apo të saj, në këtë rast blerësi duhet të kërkojë sqarim dhe përgjegjësi nga shitësi apo ndërmarrja bashkëpunuese për mos përgjigje ndaj thirrjes së tij.

6.3 Për çdo iniciativë dhe tendencë për të atakuar dhe sulmuar stafin dhe punonjësit e Kryerësit të shërbimeve për mos komunikim ndërmjet palëve të sipër përmendur, Kryerësi i Shërbimeve nuk do të përfshihet në raportet ndërmjet tyre, por do të marrë veprime racionale duke ja kthyer mjetet(paratë) blerësit, rrjedhimisht ndërmarrja bashkëpunuese-porositësi i shërbimeve apo faqja e saj do ta bëjë shpagimin për dëmin e shkaktuar ndaj Kryerësit të Shërbimeve.

**Neni 7**

**Përgjegjësia për kompensimin e dëmit**

7.1 Kryerësi i Shërbimeve mban përgjegjësi mbi humbjen, kjo tregon qartë masën dhe mënyrën e kompensimit në rast të humbjes gjatë dërgesës.

7.2 Pagesa për humbjen e produkteve bëhet në bazë të çmimit të furnizimit të produktit.

**Neni 8**

**Forca Madhore**

Palët lirohen nga përgjegjësia për mos përmbushje të pjesshme ose të plotë të detyrimeve sipas kësaj Marrëveshjeje, nëse ky dështim ishte rezultat i rrethanave të forcës madhore (forca madhore) dhe lind pas paraqitjes së kërkesës për shërbim përkatës si rezultat i ngjarjeve të jashtëzakonshme që palët as nuk mund të parashikonte dhe as të parandalonte me masa të arsyeshme.

**Neni 9**

**Shërbimet e ndaluara dhe përgjegjësia ndaj tyre**

9.1 Kryerësi i Shërbimeve ndalon rreptësishtë dhe nuk ofron shërbime të ndaluara me ligj që përmbajnë elemente të trafikimit me narkotik, armë apo substanca të tjera të parapara me ligj përveç rasteve kur ligji e lejon shprehimisht një gjë të tillë.

9.2 Në rast se porositësi i shërbimeve apo ndërmarrjet bashkëpunuese ofrojnë dërgesën e tyre të paketuar me sende të ndaluara me ligj në Republikën e Kosovës duke mos e njoftuar agjentin e shpërndarjes apo Kryerësin e Shërbimeve mbajnë përgjegjësi juridike dhe penale për veprimet e tyre. Me rastin e konstatimit se brenda dërgesës ka ndonjë mall të ndaluar menjëherë do të njoftohen organet kompetente duke i dhënë të gjitha të dhënat për porositësin dhe pritësin e shërbimeve postare.

9.3 Kryerësi i Shërbimeve ofron shërbimin e transportit për çdo dërgesë të paketuar nga porositësi i shërbimeve apo ndërmarrja bashkëpunuese, duke mos marrë asnjë lloj përgjegjësie juridike dhe penale për atë se çka gjendet brenda paketimit.

**Neni 10**

**Zgjidhja e Mosmarrëveshjeve**

10.1 Ndryshimet e kësaj kontrate për të cilat palët bien dakord duhet të bëhen gjithmonë me shkrim duke u nënshkruar dhe vulosur rregullisht nga palët ose përfaqësuesit e autorizuar të tyre.

10.2 Të gjitha mosmarrëveshjet që mund të lindin në lidhje me zbatimin e kësaj kontrate, do të zgjidhen nga palët me mirëkuptim dhe në përputhje me nenet e kësaj kontrate.

10.3 Në rastet kur nuk arrihet një zgjidhje e tillë si në paragrafin 8.2 të këtij neni, kompetente për zgjidhjen e kontesteve mes palëve do të jetë Gjykata Themelore në Prishtinë.

**Neni 11**

**Zgjidhja e Kontratës**

Palët rezervojnë të drejtën në rast të shkëputjes së një anshme të kontratës duhet ta njoftoj paraprakisht palën tjetër me shkrim më së largu 15 ditë më herët.

**Neni 12**

**Dispozitat Përfundimtare**

12.1 Ndryshimi i përfaqësuesve të palëve autorizuese për kontraktim nuk sjell ndryshime në kontratë.

12.2 Në këtë kontratë janë paraqitur të gjitha elementet e vlefshmërisë, pëlqimi i palëve që marrin përsipër detyrime, indikatorët e ligjshëm ku mbështetet detyrimi si dhe objekti për formën dhe lëndën e kontratës.

12.3 Kjo kontratë mbetet në zbatim efektiv deri në përfundim të saj apo kur të zgjidhen ligjërisht nga palët.

12.4 Kjo kontratë përpilohet në 2(dy) ekzemplarë identike në gjuhën shqipe apo në gjuhën tjetër zyrtare të nevojshme për palët kontraktuese nga të cilat secila palë merr nga 1 origjinal të kësaj kontrate.

Palët pasi që kuptuan dhe njohën përmbajtjen e kësaj kontrate e nënshkruajnë me vullnetin e tyre të plot dhe të lirë.

PALËT KONTRAKTUESE

Emri mbiemri /kompania

Numri i Identifikimit /NUI

Postman SH.P.K.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( nënshkrimi)

Albin Rrahmani

(Drejtor)

Prishtinë \_\_/\_\_/20\_\_

**Aneks Kontrata**

**Çmimet e porosive**

Çmimet e porosive për territorin e Kosovës janë:

* Çmimi për dërgesat standard (XS) është
* Çmimi për dërgesat e vogël (S) është .
* Çmimi për dërgesat e mesme është (M)
* Çmimi për dërgesat e mëdha është (L)
* Çmimi për dërgesat shumë të mëdha (XL)
* Refuzimet nga ana e pranuesit të porosisë është me tarifë 0.00 euro.
* Barazimet po ashtu j anë me 0.00 euro po ashtu mund të caktohen datat e barazimeve sipas kërkesës tuaj.

Çmimet e porosive për territorin e Shqipërisë janë:

* Çmimi për dërgesat standard (XS) është
* Çmimi për dërgesat e vogël (S) është .
* Çmimi për dërgesat e mesme është (M)
* Çmimi për dërgesat e mëdha është (L)
* Çmimi për dërgesat shumë të mëdha (XL)
* Refuzimet nga ana e pranuesit të porosisë është me tarifë 0.00 euro.
* Barazimet po ashtu j anë me 0.00 euro po ashtu mund të caktohen datat e barazimeve sipas kërkesës tuaj.

PALËT KONTRAKTUESE

Emri mbiemri /kompania

Numri i Identifikimit /NUI

Postman SH.P.K.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( nënshkrimi)

Albin Rrahmani

(Drejtor)